રામોદડી (તા. પેટલાદ)

રામોદડી ભારત દેશના પશ્ચિમ ભાગમાં આવેલા  ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા  પેટલાદ તાલુકામાં આવેલું એક  ગામ છે. રામોદડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામ આણંદ-ખંભાત રેલ્વે લાઇન પર નાર સ્ટેશન તથા તારાપુર સ્ટેશનથી નજીકમાં છે અને તારાપુર-ધર્મજ ધોરી માર્ગ પર આવેલું છે. ધોરી માર્ગ પર રામોદડી તથા નાર બંન્ને ગામનું સંયુક્ત બસ સ્ટેન્ડ છે.

શ્રેણી:પેટલાદ તાલુકો
શ્રેણી:ચરોતર